ליה תומאס

**ליה קתרין תומאס** (באנגלית: **Lia Catherine Thomas**; נולדה ב-1999) היא שחיינית טרנסג'נדרית אמריקאית, אלופת המכללות (2022) במשחה ל-500 יארד. בעקבות ניצחונה החל מסע עולמי כנגד השתתפותן של נשים טרנסג'נדריות בתחרויות ספורט לנשים ביולוגיות. 

במרץ 2025, קיצץ ממשל טראמפ את המימון הפדרלי של אוניברסיטת פנסילבניה בה למדה. ביולי אותה שנה פרסמה אוניברסיטת פנסילבניה הצהרה פומבית לגבי שיאי האוניברסיטה תוך שהיא עדיין מייחסת לתומאס את קביעת השיאים הללו בעונת 2021–2022 בהתאם להנחיות הזכאות באותה תקופה.

## ביוגרפיה
תומאס נולדה כזכר, גדלה באוסטין, טקסס ולה אח אחד. היא למדה באוניברסיטת פנסילבניה. במאי 2019 היא יצאה מהארון כאישה טרנסג'נדרית והחלה טיפול הורמונלי כחלק מתהליך התאמה מגדרית. היא שחתה בנבחרת הגברים של אוניברסיטת פנסילבניה עד להתפרצות מגפת הקורונה בסוף פברואר 2020, ולאחר הפסקה של שנה החלה לשחות בנבחרת הנשים בעונת 2021/2022. תומאס תיארה את תהליך המעבר בין הקבוצות בראיון וידאו באתר-SwimSwam.

### אלופת המכללות
באליפות המכללות שנערכה באטלנטה, ג'ורג'יה במרץ 2022 זכתה תומאס במדליית זהב במשחה ל-500 יארד חופשי בתוצאה של 4:33.24 דקות, לפני אמה ואיינט (4:34.99 דקות) ואריקה סאליבן (4:35.92 דקות). התוצאה שקבעה רחוקה כ-9 שניות מהשיא האמריקאי של קייטי לדקי (4:24.06 דקות). נוסף לכך, היא סיימה במקום חמישי במשחה ל-200 יארד חופשי בתוצאה של 1:43.40 דקות, ראשונה סיימה טיילור ראק (1:41.12 דקות), בשלב המוקדמות היא קבעה תוצאה של 1:42.09 דקות. היא סיימה במקום שמיני מתוך שמונה במשחה ל-100 יארד חופשי בתוצאה של 48.18 שניות, ודורגה באותו משחה במקום ה-16, ראשונה סיימה גרטשן וולש (46.05 שניות).

### מחלוקת וטענות לאי-הוגנות

ההשתתפות של תומאס בתחרויות נשים והניצחונות שלה משנת 2022 במיוחד עוררו מחלוקת וטענות לאי הוגנות. מספר אנשים, ספורטאים ושאינם, ביקשו לאסור על תומאס להתחרות נגד נשים. בדצמבר 2021, שופטת בהתאחדות השחייה האמריקאית התפטרה לאחר 30 שנה והדגישה שהיא מקווה שאחרים בספורט יסכימו שלתומאס יש יתרון לא הוגן על מתחרות סיסג'נדריות.

אוניברסיטת פנסילבניה, ארגונים מרובים המזוהים עם בית הספר למשפטים של אוניברסיטת פנסילבניה, וליגת הקיסוס פרסמו הצהרות התומכות בתומאס. ברוק פורדי, זוכת מדליית כסף אולימפית (טוקיו 2020), אמרה על תומאס כי: "אני מאמינה שהתייחסות לאנשים בכבוד וביושרה חשובה יותר מכל גביע או שיא שיהיו אי פעם, וזו הסיבה שלא תהיה לי בעיה להתחרות מול ליה ב-NCAA השנה". סגנית האלופה האולימפית (טוקיו 2020) ויריבתה אריקה סאליבן תמכה בזכותה להשתתף בתחרויות לנשים: "כמו כל אחד אחר בספורט הזה, ליה התאמנה בחריצות כדי להגיע למקום שבו היא נמצאת ומילאה אחר כל הכללים וההנחיות שהונחו לפניה. היא לא מנצחת בכל פעם. וכשהיא מנצחת, היא ראויה, כמו כל אחד אחר בספורט הזה, לחגוג את הצלחתה שהושגה בעבודה קשה, ולא לתייג אותה כרמאית רק בגלל זהותה".

16 חברות אנונימיות בקבוצת השחייה לנשים של אוניברסיטת פנסילבניה שלחו מכתב לאוניברסיטה ולפקידי ליגת הקיסוס בבקשה שלא לנקוט בצעדים משפטיים נגד מדיניות הספורטאים הטרנסג'נדרים החדשה של ה-NCAA שעלולה למנוע מתומאס להתחרות ב-NCAA. במכתב נטען שתומאס דורגה מספר 462 כשהתחרתה מול גברים, אך כעת מדורגת במקום הראשון כשחיינית.

## שיאים אישיים

## קישורים חיצוניים

* 
* 
* 

## הערות שוליים

קטגוריה:אמריקאים ילידי טקסס
קטגוריה:אוסטין: אישים
קטגוריה:טרנסג'נדריות
קטגוריה:טרנסג'נדריות אמריקאיות
קטגוריה:ספורטאיות טרנסג'נדריות
קטגוריה:שחייניות אמריקאיות
קטגוריה:בוגרות אוניברסיטת פנסילבניה
קטגוריה:בוגרי אוניברסיטת פנסילבניה
קטגוריה:אמריקאיות שנולדו ב-1999
קטגוריה:אמריקאים שנולדו ב-1999